**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE KLAIPĖDOS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Turto skyrius gavo 2019-11-12 raštą iš Klaipėdos jūrų kadetų mokyklos Nr. S1(4.2)-257, kuriuo prašoma sugrąžinti patalpas, esančias pastate Naikupės g. 25, Klaipėda, Klaipėdos jūrų kadetų mokyklai. 2014-01-30 Klaipėdos miesto savivaldybės tarybos sprendimu Nr. T2-15, dalis tuometinės Klaipėdos Ievos Simonaitytės pagrindinės mokyklos patalpų (348,93 kv. m) buvo patikėjimo teise perduotos Klaipėdos miesto savivaldybės administracijai. Nuo 2019 m. rugsėjo 1 d. buvusiose Ievos Simonaitytės mokyklos patalpose pradėjus veikti Klaipėdos jūrų kadetų mokyklai, išaugo patalpų poreikis užtikrinti efektyvų ugdymo procesą.

Turto skyrius gavo 2019-11-25 prašymą iš Klaipėdos lopšelio-darželio „Klevelis“ Nr. E SI-21, kuriuo prašoma perduoti patalpas, esančias pastatuose Baltijos pr. 31 ir Baltijos pr. 55, Klaipėda (90,13 kv. m ir 95,39 kv. m) iki Klaipėdos lopšelio-darželio „Klevelis“ pastato Taikos pr. 53, Klaipėda, renovacijos darbų pabaigos. Minimos patalpos reikalingos ikimokyklinio ugdymo procesui užtikrinti.

Turto skyrius gavo 2019-09-17 raštą iš Klaipėdos „Žaliakalnio“ gimnazijos Nr. (1.1.12.)R2-63, kuriuo prašoma perduoti patalpų dalį, esančią pastate I. Simonaitytės g. 24, Klaipėda, iki Klaipėdos „Žaliakalnio“ gimnazijos pastato Galinio Pylimo g. 17, Klaipėda, remonto darbų pabaigos. 2019-09-18 raštu Nr. SI-131, Turto skyrius informuotas, jog Klaipėdos suaugusiųjų gimnazija sutinka perduoti minimas patalpas patikėjimo teise Klaipėdos „Žaliakalnio“ gimnazijai.

Mažosios Lietuvos istorijos muziejus Klaipėdos miesto savivaldybės tarybos 1999 m. birželio 24 d. sprendimu Nr. 118 ir 2019 m. sausio 31 d. sprendimu Nr. T2-24 patikėjimo teise valdo rytinės ir šiaurinės kurtinos patalpas Priešpilio g. 2, Klaipėda. Minimos patalpos buvo perduotos su lauko apšvietimo tinklais. Minimi lauko apšvietimo tinklai turi būti perduoti valdyti turto patikėjimo sutarties pagrindu UAB „Gatvių apšvietimas“, kad užtikrintų tinkamą viešųjų miesto erdvių apšvietimą.

Turto skyrius gavo 2019-11-28 raštą iš Nr. 299 iš Klaipėdos miesto sporto bazių valdymo centro, kuriuo sutinka perimti valdyti patikėjimo teise valdyti futbolo aikštę, esančią Sportininkų g. 46, Klaipėda.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2019-11-12 Klaipėdos jūrų kadetų mokyklos raštas Nr. S1(4.2)-257, 2 lapai;
2. 2019-11-27 Švietimo skyriaus raštas Nr. VS-6059, 1 lapas;
3. 2019-11-25 Klaipėdos lopšelio-darželio „Klevelis“ raštas Nr. E SI-21, 1 lapas;
4. 2019-12-02 Švietimo skyriaus raštas Nr. VS-6119, 1 lapas;
5. 2019-12-03 Klaipėdos lopšelio-darželio „Čiauškutė“ raštas Nr. SI-132, 1 lapas;
6. 2019-12-04 Klaipėdos regos ugdymo centro raštas Nr. SI-131, 1 lapas;
7. 2019-09-17 Klaipėdos „Žaliakalnio“ gimnazijos raštas Nr. (1.1.12.)R2-63, 1 lapas;
8. 2019-09-18 Klaipėdos suaugusiųjų gimnazijos raštas Nr. SI-131, 1 lapas;
9. 2019-11-11 Mažosios Lietuvos istorijos muziejaus raštas Nr. V5-30, 1 lapas;
10. 2019-11-28 Klaipėdos miesto sporto bazių valdymo centro raštas Nr. 229, 1 lapas.

Skyriaus vedėjas Edvardas Simokaitis